**Cégénydányád Község Önkormányzata**

**Képviselő-testületének**

**20/2017. (XI.14.)**

**önkormányzati rendelete**

* **a reklámok, reklámhordozók és cégérek elhelyezésének, alkalmazásának követelményeiről, feltételeiről és tilalmáról és a településképi bejelentési eljárásról -**

Cégénydányád Képviselő-testülete az Alaptörvény 32. cikk (1) bekezdés *a)* pontjában meghatározott jogalkotási hatáskörében, a településkép védelméről szóló 2016. évi LXXIV. törvény 12.§ (5) bekezdésében kapott felhatalmazás alapján a Magyarország helyi önkormányzatairól szóló 2011. évi CLXXXIX. törvény 23. § (5) bekezdés 5. pontjában meghatározott feladatkörében eljárva a településkép védelme érdekében a következőket rendeli el:

**1. Reklámok, reklámhordozók és cégérek elhelyezésének helyi szabályai**

**1. §**

(1) A településen kizárólag településképi bejelentési eljárás lefolytatásával van lehetőség elhelyezni:

a) közművelődési célú hirdetőoszlopot, útbaigazító táblarendszert vagy utasvárót közterületen vagy közterületről látható módon,

b) saját tevékenységet hirdető ideiglenes reklámot építési hálón az építkezés időtartama alatt.

(2) A településen cégérek településképi bejelentési eljárás nélkül helyezhetők el.

**2. §**

Cégénydányád Község Önkormányzata által szervezett vagy támogatott rendezvényről tájékoztató ideiglenes reklám elhelyezése transzparensen és molinón lehetséges.

**2. Településképi bejelentési eljárás**

**3.§**

Az 1.§-ban meghatározott településképi bejelentési eljárás iránti kérelmet a Cégénydányádi Közös Önkormányzati Hivatalban (4732 Cégénydányád, Dózsa György utca 2.), kell benyújtani a rendelet 1. mellékletét képező, a nyomtatványban megadott kötelező mellékletekkel, továbbá a vonatkozó jogszabályban meghatározott mellékletek közül a kérelem elbírálásához szükséges tartalmú dokumentációt papíralapon két példányban kell benyújtani. A kérelmezőnek a dokumentációra rá kell vezetni a kérelemmel érintett ingatlan címét, helyrajzi számát, a kérelem tárgyát, a kérelmező nevét és aláírását minden adattartalmú oldalon, vagy bonthatatlan fűzésben a kezdőlapon.

**3. Záró rendelkezések**

**4. §**

Ez a rendelet a kihirdetést követő napon lép hatályba.

 Kelemen Róbert s.k. Dr. Kovács Adrienn s.k.

polgármester jegyző

Kihirdetési záradék:

Ez a rendelet 2017. november 14. apján kihirdetésre került.

Dr. Kovács Adrienn s.k.

jegyző